ՀԻՄՆԱՎՈՐՈՒՄ

Հայաստանի Հանրապետության կառավարության «Հայաստանի Հանրապետության կառավարության 2013 թվականի նոյեմբերի 28-ի n 1330-ն որոշման մեջ փոփոխություններ կատարելու մասին» որոշման նախագծի ընդունման վերաբերյալ

**1. Անհրաժեշտությունը**

Որոշման նախագծի ընդունման անհրաժեշտությունը պայմանավորված է հետևյալ հանգամանքներով` «Կրթության մասին» ՀՀօրենքի 18-րդ հոդվածի 7-րդ մասի երկրորդ պարբերության և «Նախնական մասնագիտական (արհեստագործական) և միջին մասնագիտական կրթության մասին» օրենքի 11-րդ հոդվածի 1-ին մասի պահանջներից:

1. **Ընթացիկ իրավիճակը և խնդիրները**

«Կրթության մասին» ՀՀ օրենքի 18-րդ հոդվածի 7-րդ մասի երկրորդ պարբերությամբ և «Նախնական մասնագիտական (արհեստագործական) և միջին մասնագիտական կրթության մասին» օրենքի 11-րդ հոդվածի 1-ին մասում համապատասխանաբար սահմանված է, որ «Միջնակարգ կրթությունը պետական ուսումնական հաստատություններում անվճար է, իսկ հիմնական կրթության հիմքով նախնական մասնագիտական (արհեստագործական) և միջին մասնագիտական ուսումնական հաստատություններում ուսումնառելու դեպքում անվճար և վճարովի կրթությունը կազմակերպվում է մրցութային հիմունքներով» և «Արհեստագործական և միջին մասնագիտական ուսումնական կրթական հաստատություններում ընդունելությունը կատարվում է օրենսդրությամբ սահմանված կարգով, առնվազն հիմնական ընդհանուր կրթություն ունեցող անձանց դիմումներով՝ ըստ լիազոր մարմնի կողմից ուսումնական հաստատություններին հատկացված անվճար և վճարովի տեղերի, մրցութային հիմունքներով: Տարեկան անվճար տեղերի թիվը՝ ըստ մասնագիտությունների, հաստատում է Հայաստանի Հանրապետության կառավարությունը»:

ՀՀ կառավարության 2013 թվականի նոյեմբերի 28-ի n 1330-ն որոշման հավելվածով հաստատված կարգի 6-րդ կետի 1-ին և 2-րդ ենթակետերով սահմանված են, որ.

6. Պետությունն ուսանողական նպաստի ձևով, մրցութային հիմունքով, ուսման վճարի լրիվ փոխհատուցում տրամադրում է պետական կառավարման լիազորված մարմնի կողմից տվյալ տարվա համար հատկացված անվճար ուսուցման տեղում`

1) մինչև 19 տարին լրանալը հիմնական կրթության հիմքով նախնական (արհեստագործական) կամ միջին մասնագիտական կրթական ծրագրեր իրականացնող պետական ուսումնական հաստատություն ընդունելության կարգով ընդունված ուսանողին` մինչև ուսումնառության ավարտը.

2) 19 և ավելի տարիք ունեցող հիմնական կրթության հիմքով նախնական (արհեստագործական) կամ միջին մասնագիտական կրթական ծրագրեր իրականացնող պետական ուսումնական հաստատություն ընդունելության կարգով ընդունված ուսանողին` մինչև 19 տարին լրանալն ընդունված ուսանողների մրցույթից հետո` թափուր տեղի առկայության դեպքում:

Հաշվի առնելով Օրենքներում կատարված փոփոխությունները, անհրաժեշտություն է առաջացել փոփոխություններ կատարել ՀՀ կառավարության կողմից հաստատված կարգում և հանել սահմանափակումը, որ մինչև 19 տարին լրանալը հիմնական ընդհանուր կրթություն ունեցող անձինք մրցույթային հիմունքներով ընդունվում են անվճար ուսուցման համակարգ և մինչև ուսումնառության ավարտը սովորում են անվճար:

**3. Տվյալ բնագավառում իրականացվող քաղաքականությունը**

Սույն որոշման նախագծի ընդունման դեպքում նախնական մասնագիտական (արհեստագործական) և միջին մասնագիտական կրթական համակարգում ներկայումս տարվող քաղաքականության փոփոխություն չի ակնկալվում:

**4. Կարգավորման նպատակը և բնույթը**

ՀՀ կառավարության որոշման նախագծի ընդունման նպատակն է հնարավորություն ընձեռել հիմնական ընդհանուր կրթությամբ դիմորդներին լիազոր մարմնի կողմից ուսումնական հաստատությանը հատկացված անվճար տեղերից ավել դիմորդների դեպքում ընդունվել ուսումնական հաստատություն` վճարովի ուսուցման համակարգ:

**5. Նախագծի մշակման գործընթացում ներգրավված ինստիտուտները և անձինք**

Սույն որոշման նախագիծը մշակվել է ՀՀ կրթության, գիտության, մշակույթի և սպորտի նախարարության կողմից:

**6. Ակնկալվող արդյունքը**

Սույն որոշման նախագծի ընդունման արդյունքում ՀՀ աշխատաշուկայում չպահանջարկված մասնագիտություններով կամ լիազոր մարմնի կողմից ուսումնական հաստատությանը հատկացված անվճար տեղերից ավելի դիմած հիմնական կրթությամբ դիմորդները կկարողանան մասնագիտական կրթություն ստանալ վճարովի համակարգում:

**ՏԵՂԵԿԱՆՔ**

ՀայաստանիՀանրապետությանկառավարության«Հայաստանի Հանրապետության կառավարության 2013 թվականի նոյեմբերի 28-ի N  1330-Ն որոշման մեջ փոփոխություններ կատարելու մասին»  որոշման նախագծի ընդունման կապակցությամբ Հայաստանի Հանրապետության պետական բյուջեում ծախսերի և եկամուտների էական ավելացման կամ նվազեցման բացակայության մասին

Հայաստանի Հանրապետության կառավարության «Հայաստանի Հանրապետության կառավարության 2015 թվականի նոյեմբերի 28-ի N  1330-Ն որոշման մեջ փոփոխություններ կատարելու մասին» որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնում: